Vigelandin puisto

Vigelandin puisto tai ”Patsaspuisto” on yksi Oslon ja Norjan kuuluisimmista nähtävyyksistä. Se sijaitsee Frognerin puistossa ja siellä on esillä yhteensä 212 Gustav Vigelandin tekemää patsasta.Oslon aarteet. Mondo.fi. Viitattu 23.10.2014. Vigeland myös suunnitteli puiston rakenteen ja maisemat. Vigelandin puisto on pinta-alaltaan yli 320 hehtaaria. Frognerin puisto on kesäisin suosittu piknik-paikka, eikä Vigelandin puistoon ole pääsymaksua. Siellä käy vuosittain yli miljoona kävijää.Oslo kommune Byarkivet: Fra fontene på Eidsvolls plass til skulpturpark på Frogner. Viitattu 23.10.2014. Puisto luotiin vuosina 1907–1942. Suurin osa veistoksista on tehty vuosina 1926–1942. == Puiston rakenne == === Portti === Puiston pääsisäänkäynti on sen etelälaidalla, jossa sijaitsee viisi pronssista porttia. Porttien teema on lohikäärmeet, jotka toistuvat useissa Vigelandin töissä. Sisäänkäynnin vasemmalla puolella on Vigelandia esittävä patsas. === Silta === Sisäänkäynnin jälkeisen aukean takana on graniittisilta, jolla on pituutta 100 metriä ja leveyttä 15 metriä. Silta vie yli puiston halkaisevan vesistön. Sillan molemmilla kaiteilla on yhteensä 58 pronssista patsasta miehistä ja naisista, lapsista ja aikuisista, ryhmässä ja yksinään. Sillan patsaista kuuluisin on vihaista lasta esittävä patsas, joka koristaa monia postikortteja. Sillan vasemmalla puolella veden äärellä on pieni, pyöreä tasanne, jonka reunalla on vauvoja esittäviä patsaita. === Suihkulähde === Sillan jälkeen on suuri pronssinen suihkulähde, jota pidättelevät pronssiset patsaat pitävät ylhäällä. Suihkulähteen laitaan on kaiverrettu kuvia, jotka kuvaava elämän eri vaiheita syntymästä kuolemaan. Suihkulähde ostettiin yksityisten lahjoittajien, Brændevinssamlagetin ja Kristianian kunnan rahoilla vuonna 1907, mutta kunta oli tehnyt siitä ostotarjouksen jo vuonna 1900. Sen sijoituspaikaksi suunniteltiin aluksi Eidsvollin aukiota. Lähteen ympärillä on 20 patsasta, joissa ihmisiä oleskelee puun juurella. === Monoliittitasanne === Puiston korkeimmalla kohdalla sijaitsee patsaista keskeisin. 17-metriseen, yhdestä kivestä veistettyyn patsaaseen on veistetty 121 ihmishahmoa. Monoliitille johtavilla portailla on 36 patsasta, jotka kuvaavat eri-ikäisiä ihmisiä, ja kun kiertää monoliittia myötäpäivään, voi nähdä patsaiden esittävän elämän eri vaiheita lapsuudesta nuoruuden ja aikuisuuden kautta vanhuuteen. Monoliittitasanteen molemmilla puolilla on pronssiset portit, joista toisessa on kuvattu nuoria naisia ja toisessa nuoria miehiä. === Elämänpyörä === Puiston päädyssä sijaitsee patsas Livshjulet, elämänpyörä. Siinä neljä aikuista ja kolme lasta muodostavat kehän. Se tuo taas kerran esille puiston teeman elämänkaaresta syntymästä kuolemaan. == Kuvia == Tiedosto:Frogner_Park_with_Vigeland_Sculpture_Arrangement.jpg|Puisto ilmasta. Tiedosto:Vigelandspark Oslo front gate.jpg|Pääsisäänkäynti. Tiedosto:Frogner.JPG|Patsas sillalla. Tiedosto:Vigeland InstallatIon sculpture and autumn foliage in Frogner Park in Oslo Norway.png|Patsas sillalla. Tiedosto:Vigeland Fountain.JPG|Suihkulähde. Tiedosto:NOR-2016-Frogner_Park- Vigeland_Installation-View_from_the_monolith.jpg|Näkymä tasanteelta. Tiedosto:Monolith 1 200804.jpg|Monoliitti. Tiedosto:Oeuvre de Gustav Vigeland (4845798557).jpg|Patsaita. Tiedosto:Oeuvre de Gustav Vigeland (4846416424).jpg|Patsaita. Tiedosto:La roue de la vie de Gustav Vigeland (4845798923).jpg|Elämänpyörä. == Lähteet == == Aiheesta muualla == * Vigelandin puisto. Luokka:Oslo Luokka:Norjan taide Luokka:Veistospuistot